Qora dengizda Panama bayrog‘i ostidagi “Arsenal qahramonlari” kemasi halokatga uchradi

Qora dengiz havzasida Panama bayrog‘i ostidagi “Arsenal qahramonlari” kemasi halokatga uchradi, deya xabar bermoqda “Gazeta.ru” Rossiya favqulodda vaziyatlar vazirligining Qrim Respublikasi bo‘yicha bosh boshqarmasiga tayanib.

Muassasaning dastlabki ma’lumotlariga ko‘ra, kema bortida 12 nafar ekipaj a’zosi bo‘lgan.
Qutqaruv operatsiyasi o‘tkaziladigan hududga zudlik bilan “Yepiskop”, “Armada Navigator”, “Barnet”, “Aygas”, “Aelos” kemalari yo‘naltirilgan. Qidiruv operatsiyasiga “Demidov” qutqaruv kemasi ham qo‘shilgan.
Ta’kidlanishicha, qidiruv ishlari ob-havo sharoitlari tufayli qiyinlashmoqda — janubi-sharqdan 20 m/soniya tezlikda shamol esmoqda, dengizning to‘lqinlanishi to‘rt ballni tashkil etmoqda.